Hann var aðeins 17 ára . „ Emil var sá eini sem var ákærður , “ segir á vef Íslandsdeildar Amnesty International en mál Emils er hluti af alþjóðlegri herferð Amnesty International þar sem þrýst er á stjórnvöld víða um heim . Þúsundir barna í fangelsum Emil var atorkusamur , umhyggjusamur unglingur sem naut þess að læra og passa upp á yngri systur sína , áður en hann var handtekinn . Nú þegar hann situr í fangelsi hefur honum ekki verið gert kleift að ljúka námi og áform hans um háskólanám hafa verið að engu gerð . Emil er meðal 15.000 einstaklinga sem afplána langan fangelsisdóm í Hvíta-Rússlandi fyrir smávægilegt vímuefnabrot . Þúsundir barna og ungmenna eru þeirra á meðal . Þessir einstaklingar fá mun verri meðferð en aðrir lögbrjótar og þeir eru látnir vinna þrælkunarvinnu . Emil fékk ekki að taka með sér asmalyf og hann kól við að ryðja snjó með berum höndum . Aðstæður Emils breyttust aðeins til hins betra þegar hann var fluttur í fangelsi fyrir fullorðna en æsku hans og möguleikum er kastað fyrir róða , segir ennfremur á vef Amnesty . Á hverju ári í kringum alþjóðlega mannréttindadaginn 10. desember safnast milljónir bréfa , korta , SMS-ákalla og undirskrifta í gegnum alþjóðlegu mannréttindasamtökin Amnesty International þar sem skorað er á stjórnvöld að gera umbætur í mannréttindamálum . „ Þessi einstaki samstöðumáttur skilar raunverulegum breytingum í lífi þeirra sem minnst mega sín . Áhverju ári eru samviskufangar leystir úr haldi , fangar hljóta mannúðlegri meðferð , þolendur pyndinga sjá réttlætinu fullnægt , fangar á dauðadeild eru náðaðir eða ómannúðlegri löggjöf breytt , “ segir í tilkynningu frá Amnesty á Íslandi .